**Niko Huuhtanen** (s. 26. kesäkuuta 2003 Helsinki) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan oikea laitahyökkääjä. Huuhtanen laukoo oikealta. Häntä on luonnehdittu pelityyliltään voimahyökkääjäksi.

Ura
---

### Seuraura

Huuhtanen on Espoo Bluesin kasvatti. Kaudella 2017–2018 hän jakoi C-nuorten SM-karsinnoissa tehoilla 23+37=60 joukkueensa sisäisen pistepörssin voiton Jesse Seppälän kanssa. Kauden 2019–2020 Huuhtanen pelasi suurimmaksi osaksi Kiekko-Espoon A-nuorissa. Maaliskuussa 2020 hän teki juniorisopimuksen Tapparan SM-liigajoukkueen kanssa. Huuhtanen pelasi kauden 2020–2021 kokonaan seuran U20-joukkueessa. Hän oli tehoilla 20+14=34 joukkueen paras maalintekijä Mikko Pertun kanssa sekä neljänneksi paras pistemies.

Tampa Bay Lightning varasi Huuhtasen koko NHL:n varaustilaisuuden 2021 viimeisenä pelaajana seitsemännellä kierroksella numerolla 224. Samana kesänä hänet varasi myös WHL-joukkue Everett Silvertips koko CHL:n varaustilaisuuden toisena pelaajana latvialaispuolustaja Niks Feņenkon jälkeen. Huuhtanen siirtyi Tappara-sopimuksessaan olleen ulkomaanoption turvin joukkueeseen kaudeksi 2021–2022. Hän oli tehoilla 37+40=77 Silvertipsin toiseksi paras maalintekijä ja neljänneksi paras pistemies. Huuhtanen voitti myös koko WHL:n tulokkaiden maalipörssin. Hän teki eniten maaleja myös liigan eurooppalaispelaajista. Pudotuspeleissä Huuhtanen jakoi tehoilla 5+5=10 Silvertipsin sisäisen pistepörssin voiton Ryan Hoferin kanssa. Joukkueen WHL-kauden päättyttyä toukokuussa 2022 hän siirtyi loppukevääksi amatööritryout-sopimuksella AHL-joukkue Syracuse Crunchiin. Huuhtanen ei saanut siellä kuitenkaan peliaikaa.

Kesäkuussa 2022 Huuhtasen sopimus Tapparan kanssa purettiin yhteisymmärryksessä ja hän siirtyi kaudeksi 2022–2023 kaksivuotisella sopimuksella SM-liigajoukkue Mikkelin Jukureihin. Huuhtanen teki miesten pääsarjadebyyttinsä Mestarien liigan avauskierroksella 2. syyskuuta 2022 ruotsalaista Luleå HF:ää vastaan. Hänet merkittiin Jukureiden kakkosketjun oikeaan laitaan Miikka Pitkäsen ja Patrik Puistolan viereen. Huuhtanen sai ottelussa jääaikaa 8.46 minuuttia. Hän keräsi myös teholukeman –1. Huuhtanen sai myös yhden kahden minuutin jäähyn korkeasta mailasta. Ensimmäisen pääsarjamaalinsa hän teki seuraavassa ottelussa 4. syyskuuta 2022 tanskalaista Aalborg Piratesia vastaan. Huuhtanen keräsi ottelusta teholukeman +2. SM-liigadebyyttinsä hän teki runkosarjan avauskierroksella 14. syyskuuta 2022 KooKoota vastaan. Huuhtanen merkittiin Jukureiden kakkosketjun oikeaan laitaan Michal ja Ondřej Kovařčíkin viereen. Hän sai ottelussa jääaikaa 20.01 minuuttia. Huuhtanen sai myös syöttöpisteen Pekka Jormakan tekemään ylivoimamaaliin. Hän keräsi ottelusta teholukeman –1. Liigauransa avausmaalin Huuhtanen teki seuraavassa ottelussa 16. syyskuuta 2022 ylivoimalla Hämeenlinnan Pallokerhoa vastaan. Hän sai ottelussa myös kakkossyöttöpisteen Juhamatti Aaltosen tekemään ylivoimamaaliin. Kaikkiaan Huuhtanen teki tulokaskautensa aikana 48 runkosarjaottelussa tehot 17+13=30, joilla hän voitti koko SM-liigan tulokkaiden piste- ja maalipörssin. Huuhtanen oli myös Jukureiden paras maalintekijä ja kolmanneksi paras pistemies. CHL:ssä hän pelasi seitsemän ottelua tehopistein 3+1=4. Huuhtanen palkittiin kauden päätteeksi SM-liigan parhaana tulokkaana Jarmo Wasaman muistopalkinnolla.

Kaudella 2023–2024, 3. helmikuuta 2024 pelatussa vierasottelussa KooKoota vastaan Huuhtanen onnistui tekemään ilmaveivimaalin Nick Malíkin taakse. Miika Katajainen valitsi hänet ottelun Alumnien tähtien kolmostähdeksi.

### Maajoukkueura

Huuhtanen pelasi alle 20-vuotiaiden MM-kilpailuissa vuonna 2023. Hänet valittiin Latviaa vastaan pelatun alkulohkon ottelun päätteeksi Suomen ottelun parhaaksi pelaajaksi. Huuhtanen pelasi myös alle 18-vuotiaiden MM-kilpailuissa vuonna 2021. Hän pelasi myös World U-17 Hockey Challengessa vuonna 2019. Yhteensä Huuhtanen on pelannut kymmenen nuorten ja 29 poikien maaottelua.

Suomen A-maajoukkueessa Huuhtanen on pelannut neljä ottelua tehopistein 1+2=3. Hän teki A-maajoukkuedebyyttinsä Karjala-turnauksen toisessa ottelussa 11. marraskuuta 2023 Tampereen Nokia Arenassa Tšekkiä vastaan. Huuhtanen merkittiin Suomen kolmosketjun oikeaan laitaan Hannes Björnisen sekä toisen debytantin, Ville Koivusen viereen. Hän teki ottelussa myös ensimmäisen A-maajoukkuemaalinsa.

Huuhtanen valittiin Pohjola-leirin tähdistökentälliseen vuonna 2018.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | Kiekko-Espoo | A-SM | 48 | 18 | 16 | 34 | 54 | – | – | – | – | – |
| 2020–2021 | Tappara | U20-SM | 37 | 20 | 14 | 34 | 73 | 2 | 1 | 0 | 1 | 0 | U18 | 7 | 2 | 3 | 5 | 4 |
| 2021–2022 | Everett Silvertips | WHL | 65 | 37 | 40 | 77 | 85 | 5 | 5 | 5 | 10 | 10 |
| 2022–2023 | Jukurit | SM-liiga | 48 | 17 | 13 | 30 | 72 | – | – | – | – | – | JMM | 5 | 2 | 1 | 3 | 4 |
| 2023–2024 | Jukurit | SM-liiga | 52 | 19 | 27 | 46 | 46 | 6 | 0 | 3 | 3 | 33 |
| 2 kautta | yhteensä | SM-liiga | 100 | 36 | 40 | 76 | 118 | 6 | 0 | 3 | 3 | 33 |

Lähteet
-------

* Niko Huuhtanen The Internet Hockey Databasessa (englanniksi)
* Niko Huuhtanen Eurohockey-sivustolla (englanniksi)
* Niko Huuhtanen *Elite Prospects*. Everysport Media Group AB.  (englanniksi)

### Viitteet

1. ↑  Mennander, Pasi: Kille ja Huugi iskivät MM-joukkueen pingismestaruudesta – Videolla ratkaisupallo ja pieleen mennyt voittajan haastattelu *leijonat.fi*.  3.5.2021. Suomen Jääkiekkoliitto ry – Finlands Ishockeyförbund rf. Viitattu 25.3.2023.
2. 1 2 3 4 5 6 7  Niko Huuhtanen *Elite Prospects*. Everysport Media Group AB.  (englanniksi)
3. ↑  Kunnari, Timo: Suomen voimahyökkääjä Niko Huuhtanen tunteikkaana: "Ensimmäinen joulu pois kotoa" *iltalehti.fi*.  24.12.2022. Alma Media Suomi Oy. Viitattu 25.3.2023.
4. ↑  Elite Prospects - Blues U16 *eliteprospects.com*. Everysport Media Group AB. Viitattu 9.5.2022. (englanniksi)
5. ↑  Seppä, Lassi: Dominik Hrachovina palaa Tapparaan − myös tukku nuoria kirvesrintoihin *Jatkoaika.com*.  27.3.2020. Jatkoaika r.y. Viitattu 9.5.2022.
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 9.5.2022. (englanniksi)
7. ↑  Elite Prospects - CHL Import Draft 2021 *eliteprospects.com*. Everysport Media Group AB. Viitattu 9.5.2022. (englanniksi)
8. 1 2  WHL:ssä maaleja takoneen Niko Huuhtasen ja Tapparan tiet eroavat − uusi osoite löytyy Mikkelistä *Jatkoaika.com*. Jatkoaika r.y. Viitattu 23.6.2022.
9. ↑  Koski, Matti: Nuorisomaajoukkueissa pelannut Niko Huuhtanen siirtyy Pohjois-Amerikan juniorisarjaan *Jatkoaika.com*.  20.7.2021. Jatkoaika r.y. Viitattu 9.5.2022.
10. ↑  Elite Prospects - WHL Stats 2021-2022 *eliteprospects.com*. Everysport Media Group AB. Viitattu 9.5.2022. (englanniksi)
11. ↑  Elite Prospects - Everett Silvertips *eliteprospects.com*. Everysport Media Group AB. Viitattu 9.5.2022. (englanniksi)
12. ↑  Syracuse Crunch Twitterissä *twitter.com*.  7.5.2022. SIDEARM Sports, a Learfield company. Viitattu 25.3.2023. (englanniksi)
13. ↑  Matches *championshockeyleague.com*.  2.9.2022. Champions Hockey League (CHL) AG. Viitattu 4.9.2022. (englanniksi)
14. ↑  Matches *championshockeyleague.com*.  2.9.2022. Champions Hockey League (CHL) AG. Viitattu 4.9.2022. (englanniksi)
15. ↑  Matches *championshockeyleague.com*.  2.9.2022. Champions Hockey League (CHL) AG. Viitattu 4.9.2022. (englanniksi)
16. ↑  Matches *championshockeyleague.com*.  4.9.2022. Champions Hockey League (CHL) AG. Viitattu 4.9.2022. (englanniksi)
17. ↑  Jukurit - KooKoo, 14.9.2022 *liiga.fi*.  14.9.2022. Jääkiekon SM-liiga Oy. Viitattu 14.9.2022.
18. ↑  Jukurit - KooKoo, 14.9.2022 *liiga.fi*.  14.9.2022. Jääkiekon SM-liiga Oy. Viitattu 14.9.2022.
19. ↑  Jukurit - KooKoo, 14.9.2022 *liiga.fi*.  14.9.2022. Jääkiekon SM-liiga Oy. Viitattu 14.9.2022.
20. ↑  Jukurit - HPK, 16.9.2022 *liiga.fi*.  16.9.2022. Jääkiekon SM-liiga Oy. Viitattu 17.9.2022.
21. ↑  Elite Prospects - Jukurit *eliteprospects.com*. Everysport Media Group AB. Viitattu 25.3.2023. (englanniksi)
22. ↑  Seppänen, Antti: Kauden 2022–23 parhaat palkittiin Jääkiekkogaalassa – tässä kaikki voittajat *liiga.fi*.  9.6.2023. Jääkiekon SM-liiga Oy. Viitattu 11.6.2023.
23. ↑  SM-liigassa jälleen ilmaveivi! Nyt asialla sensaatiojoukkueen ykköstähti *MTVuutiset.fi*.  3.2.2024. Telia Company AB. Viitattu 4.2.2024.
24. ↑  Kookoo - Jukurit, 3.2.2024 *liiga.fi*.  3.2.2024. Jääkiekon SM-liiga Oy. Viitattu 4.2.2024.
25. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 16.8.2021. (englanniksi)
26. ↑  Tilanne 11.2.2024
27. ↑  Suomi ja Tshekki kaukaloon klo 17 - Leijonien kentälliset Karjala-turnauksen lauantain otteluun *leijonat.fi*.  11.11.2023. Suomen Jääkiekkoliitto ry – Finlands Ishockeyförbund rf. Viitattu 19.11.2023.
28. ↑  Nikulin, Antti: A-maajoukkuedebyytissään osuneen Niko Huuhtasen pitkäaikainen haave toteutui – Seuraavaksi tähtäimessä siintää NHL *Jatkoaika.com*.  11.11.2023. Jatkoaika r.y. Viitattu 19.11.2023.


|  |  |  |
| --- | --- | --- |
| Edeltäjä:**Joakim Kemell** | **Jarmo Wasaman muistopalkinnon voittaja**2023 | Seuraaja:**–** |

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä